Kemalangan lalu lintas

Kemalangan lalu lintas, yang juga dikenali sebagai kemalangan/perlanggaran jalan raya atau kemalangan/perlanggaran kenderaan bermotor, berlaku apabila sesebuah kenderaan berlanggar dengan kenderaan lain, pejalan kaki, haiwan, serpihan jalan raya, atau halangan lain yang bergerak atau pegun, seperti pokok, tiang, atau bangunan. Perlanggaran lalu lintas selalunya mengakibatkan kecederaan, hilang upaya, kematian, dan kerosakan harta benda, serta kos kewangan kepada masyarakat dan individu yang terlibat. Dari segi statistik, pengangkutan jalan raya adalah situasi paling berbahaya yang dihadapi orang ramai setiap hari, namun angka korban akibat insiden sebegini kurang mendapat perhatian media berbanding jenis tragedi lain yang kurang kerap berlaku. Justeru, terdapat sesetengah perlanggaran seperti serangan rempuhan kenderaan yang disengajakan, kemalangan yang diatur, pembunuhan melalui kenderaan, ataupun bunuh diri melibatkan kenderaan.

Beberapa faktor menyumbang kepada risiko perlanggaran, termasuk reka bentuk kenderaan, kelajuan operasi, reka bentuk jalan, cuaca, persekitaran jalan, kemahiran memandu, gangguan akibat alkohol atau dadah, dan tingkah laku, terutamanya pemanduan secara agresif, pemanduan sambil leka (terganggu), memandu melebihi had laju, dan perlumbaan jalanan.

 Sejarah 
Kematian pertama yang direkodkan di dunia akibat kemalangan jalan raya melibatkan kenderaan bermotor berlaku pada 31 Ogos 1869. Seorang saintis dari Ireland bernama Mary Ward meninggal dunia apabila beliau terjatuh dari kereta wap milik sepupunya dan dilanggar oleh kenderaan tersebut.Walaupun beberapa sumber menegaskan Mary Ward sebagai orang pertama yang terbunuh oleh kenderaan bermotor, perlanggaran maut melibatkan kereta wap pada Julai 1834 mendahului kematian Ward. Dalam kejadian pada tahun 1834 itu, sebuah kereta wap yang dibina oleh John Scott Russell dan mengendalikan perkhidmatan pengangkutan awam antara Glasgow dan Paisley telah terbalik, menyebabkan letupan dandang yang membunuh empat atau lima penumpang serta mencederakan yang lain. Kereta Russell terdiri daripada enjin wap yang menarik tender penumpang dan bahan api gabungan; perlanggaran Mary Ward mungkin boleh dicirikan sebagai kematian pertama yang melibatkan kenderaan dalam bentuk kereta motor kontemporari, di mana enjin dipasang dan penumpang menunggang pada kerangka yang sama.

 Kesan kesihatan 
 Fizikal 

 Psikologi 
Berikutan perlanggaran, trauma psikologi berpanjangan mungkin berlaku. Isu-isu ini boleh menyebabkan mereka yang pernah terlibat dalam kemalangan takut untuk memandu lagi. Dalam sesetengah kes, trauma psikologi boleh menjejaskan kehidupan individu, menyebabkan kesukaran untuk pergi bekerja, menghadiri sekolah, atau melaksanakan tanggungjawab keluarga. 

 Statistik kemalangan jalan raya 

 Malaysia 
+Statistik kemalangan jalan raya di Malaysia mengikut negeri (2019)NegeriJumlah kemalanganJumlah kematian Perlis2,098 76Kedah24,867446P. Pinang 47,198392Perak39,720667Kelantan11,295338Terengganu11,355277Pahang21,196454W.P. Kuala Lumpur 73,771209Selangor168,2221,054N. Sembilan25,838337Melaka19,593217Johor82,5021,040Sarawak21,341369Sabah18,520291Jumlah kesemua567,5166,167
+Statistik kemalangan jalan raya pada tahun 2024 (Januari - Oktober)Jumlah kes kemalangan Jumlah kematian 532,1255,364

 Brunei 
+Statistik kemalangan jalan raya di Brunei (2020-2024)TahunJumlah kesJumlah kecederaan Jumlah kematian20201,0793411120211,0433431620221,0503591820231,1183641420241,16335913

 Singapura 
+Statistik kemalangan jalan raya di Singapura (2020-2024)TahunKemalangan yang mengakibatkan kecederaan Orang yang cederaKemalangan yang mengakibatkan kematian Kematian20205,4766,669808320215,9397,24010010720226,7798,44110410820236,9498,94113113620247,0499,302139142

 Amerika Syarikat 
+Statistik kematian disebabkan kemalangan jalan raya di AS (2023-2024)NegeriKematianKadar kematianA-Z20232024Peratusan Perubahan20232024Alabama974    976 +0.2%1.351.35Alaska60    70 +16.7%1.081.24Arizona1,304    1,250 -4.1%1.691.59Arkansas596    606 +1.7%1.521.53California4,061     3,807 -6.3%1.291.19Colorado720    687 -4.6%1.311.25Connecticut308    330 +7.1%1.021.07Delaware135     127 -5.9%1.391.29D.C.44    47 +6.8%1.251.35Florida3,396    3,188 -6.1%1.461.36Georgia1,615     1,423 -11.9%1.251.09Hawaii93  102 +9.7%0.911.00Idaho275    240 -12.7%1.401.20Illinois1,241    1,208 -2.7%1.181.14Indiana898    827 -7.9%0.930.85Iowa377    358 -5.0%1.141.07Kansas387    342 -11.6%1.221.07Kentucky814    714 -12.3%1.651.45Louisiana811    746 -8.0%1.431.31Maine135179 +32.6%0.901.18Maryland621    579 -6.8%1.091.02Massachusetts343    368 +7.3%0.590.62Michigan1,094    1,047 -4.3%1.131.07Minnesota409    478 +16.9%0.700.80Mississippi732    723 -1.2%1.821.79Missouri991    965 -2.6%1.241.20Montana208    205 -1.4%1.501.47Nebraska227    250 +10.1%1.061.14Nevada389  420 +8.0%1.401.49New Hampshire130    135 +3.8%0.960.99New Jersey606    695 +14.7%0.790.90New Mexico 437    400 -8.5%1.581.43New York1,114    1,105 -0.8%0.940.92North Carolina1,561    1,659 +6.3%1.291.37North Dakota106    90 -15.1%1.100.91Ohio1,242  1,160 -6.6%1.101.03Oklahoma718    642 -10.6%1.581.40Oregon587    539 -8.2%1.601.46Pennsylvania1,211    1,139 -5.9%1.191.11Rhode Island71    52 -26.8%0.920.66South Carolina1,047    1,041 -0.6%1.731.71South Dakota140   146 +4.3%1.361.41Tennessee1,323    1,202 -9.1%1.561.41Texas4,291    4,162 -3.0%1.441.37Utah280    2800.0%0.810.79Vermont69    59 -14.5%0.950.81Virginia913    910 -0.3%1.081.07Washington810    730 -9.9%1.351.21West Virginia260    255 -1.9%1.651.61Wisconsin583    575 -1.4%0.860.84Wyoming144    107 -25.7%1.531.12Jumlah kesemua
(51 negeri)40,90139,345 -3.8%1.261.20

 Pencegahan 

 Semasa memandu 
Kemalangan lalu lintas merupakan perkara yang tidak dijangka. Disebabkan itu, pemandu hendaklah pandu dengan cermat agar tiada kemalangan lagi di jalan raya. Berikut merupakan pencegahan kemalangan lalu lintas:

 Elakkan memandu sambil menggunakan telefon pintar 

 Elakkan memandu laju 
Kelajuan adalah punca utama kemalangan jalan raya. Ini kerana, memandu laju untuk jangka masa yang lama mampu memakan banyak tenaga pemandu, menyebabkan mudah berasa letih dan mengantuk, serta tidak dapat bertindak balas dengan cepat kepada pengguna jalan raya lain atau keadaan jalan raya yang boleh mengakibatkan kemalangan yang serius dan juga membawa maut. Oleh itu, pemandu perlulah memandu dalam had laju agar tiada kemalangan berlaku.

 Jangan langgar lampu merah 
Ini adalah kesilapan yang sering berlaku di persimpangan jalan raya dan juga mengakibatkan kemalangan yang serius kepada pemandu, pemandu lain, ataupun pejalan kaki. Oleh itu, pemandu perlulah mematuhi peraturan lalu lintas dan berhenti di lampu merah untuk memastikan keselamatan orang lain.

 Jangan minum alkohol sebelum memandu (bagi bukan Islam) 
Memandu dalam keadaan mabuk bukan sahaja menyalahi undang-undang, tetapi ia juga boleh membahayakan orang lain ataupun pemandu. Jika pemandu tersebut minum (bagi bukan Islam), disarankan untuk pemandu itu menyuruh rakan atau sesiapa sahaja yang belum mabuk untuk membantu anda memandu. Jangan sesekali memandu selepas meminum minuman beralkohol.

 Jangan memandu dalam keadaan letih 
Apabila seseorang letih, tumpuannya berkurangan dan refleksnya lebih perlahan di jalan raya dan akan mengakibatkan kemalangan yang serius dan membawa maut. Ini sering berlaku apabila selesai berkerja dengan banyak dan juga memandu pada waktu gelap. Oleh itu, jika berasa mengantuk semasa memandu, sila parkir kenderaan di tempat yang selamat dan berehat seketika.

 Perhatikan keadaan jalan raya 
Jalan berlubang menjadi punca kemalangan kenderaan. Haiwan yang melintasi (seperti, kucing dsb) juga perlu diperhatikan agar tidak melanggari nya. Justeru, berhati-hati juga apabila melihat pejalan kaki dan penunggang basikal/motosikal di tepi atau tengah jalan. 

 Berhati-hati ketika memandu dalam keadaan cuaca 
Cuaca buruk, seperti hujan ribut, boleh mengurangkan jarak penglihatan dan melemahkan cengkaman jalan, jadi lebih berhati-hati, perlahankan kenderaan dan jaga jarak yang selamat dari kenderaan lain. Di kawasan ribut salji juga (di kawasan sejuk) perlu memandu secara perlahan kerana lantai jalan yang berkemungkinan licin.

 Menjaga kenderaan 
Pastikan aksesori kenderaan dan kenderaan tersebut berada dalam keadaan baik, seperti tekanan tayar yang betul dan pastikan lampu kenderaan berfungsi dengan baik.

 Keselamatan diri 
Untuk keselamatan, sila memakai tali pinggang keledar. Ketidak gunaan tali pinggang keledar dianggap menyumbang kepada kira-kira 50% daripada semua kematian akibat kemalangan lalu lintas.

 Bulatan 
Bulatan mengurangkan kematian kenderaan bermotor di persimpangan dengan cara mengurangkan kelajuan perjalanan melalui persimpangan dan mengubah vektor perjalanan. Kajian di Amerika Syarikat menunjukkan bahawa pemasangan bulatan telah mengurangkan semua kemalangan sebanyak 38% dan kemalangan yang mengakibatkan kecederaan serius atau kematian sebanyak 90%. 

 Pertubuhan Bangsa-Bangsa Bersatu 
Disebabkan oleh skala isu yang bersifat global dan besar-besaran, Pertubuhan Bangsa-Bangsa Bersatu (PBB) dan badan-badan subsidiarinya telah meluluskan resolusi dan mengadakan persidangan mengenai isu tersebut. Resolusi dan perbahasan Perhimpunan Agung PBB yang pertama adalah pada tahun 2003. Hari Peringatan Sedunia untuk Mangsa Trafik Jalan Raya telah diisytiharkan pada tahun 2005. Pada tahun 2009, persidangan menteri peringkat tinggi pertama mengenai keselamatan jalan raya telah diadakan di Moscow.

Pertubuhan Kesihatan Sedunia (WHO), dalam Laporan Status Global Mengenai Keselamatan Jalan Raya 2009, menganggarkan bahawa lebih 90% daripada kematian jalan raya di dunia berlaku di negara-negara berpendapatan rendah dan sederhana, yang hanya memiliki 48% daripada kenderaan berdaftar di dunia, dan meramalkan kecederaan trafik jalan raya akan meningkat menjadi punca kematian kelima terbesar menjelang tahun 2030.

Matlamat Pembangunan Mampan Pertubuhan Bangsa-Bangsa Bersatu (SDG) 3, sasaran 3.6, ditujukan untuk mengurangkan kecederaan dan kematian di jalan raya. Pada Februari 2020, satu persidangan menteri peringkat global telah diadakan yang membawa kepada Deklarasi Stockholm, menetapkan sasaran untuk mengurangkan kematian dan kecederaan akibat kemalangan jalan raya sebanyak 50% dalam tempoh sepuluh tahun. Dekad 2021–2030 telah diisytiharkan sebagai dekad kedua keselamatan jalan raya.

 Lihat juga 

 Perlanggaran sisi
 Ujian perlanggaran
 Kemalangan bas Gerik 2025

 Nota 

 Rujukan